Bernardo Rodrigues Nogueira

Bernardo Rodrigues NOGUEIRA estis portugala katolika sacerdoto kaj unua episkopo de San-Paŭlo. 

Biografio
Li estis la dekunua infano de la geedza paro Manuel Rodrigues Nogueira kaj Maria Rodrigues. Frato Bernardo diplomiĝis pri Filozofio en la Universitato de Koimbro. Sub sia unua administrado li starigis la unuajn kanonikulojn.

Dom Bernardo Rodrigues Nogueira estis nomumita de la reĝo kiel la unua episkopo de la Diocezo de San-Paŭlo la 22-an de aprilo 1745, antaŭ la kanonika starigo de la nova diocezo, kiu okazis nur la 6-an de decembro 1745. La nomumo de la episkopo estis konfirmita per la papa buleo de Benedikto la 14-a la 15-an de decembro 1745.

La nova episkopo estis konsekrita en la Patriarka Preĝejo de Lisbono la 13-an de marto 1746, la duan dimanĉon de Karesmo. La konsekrinto estis Dom Tomás de Almeida, Patriarko de Lisbono, kaj la kun-konsekrintoj estis Dom José Dantas Barbosa (Ĉefepiskopo de Lacedemonia) kaj Dom João da Cruz (iama Episkopo de Rio-de-Ĵanejro).
Antaŭ ol forlasi Portugalion al Brazilo, Dom Bernardo klopodis difini la statuson de la nova diocezo. Multaj dekretoj enhavantaj ĉiujn petojn de Dom Bernardo koncerne la episkopejon de San-Paŭlo estis senditaj al la reĝo, intencante administre organizi la diocezon. Dom Bernardo surŝipiĝis el Lisbono, celante Brazilon, la 9-an de majo 1746, por ekposedi sian diocezon.
Dom Bernardo loĝis en Rio-de-Ĵanejro kaj de tie li laboris por organizi la diocezon, atingante eĉ la plej malproksimajn lokojn per siaj skribaĵoj kaj per misiistoj, kiuj vojaĝis la vastan diocezan teritorion, kiu etendiĝis tra Sankta Katarino, Suda Rio-grando, Paranao, San-Paŭlo kaj parto de Minas-Ĝerajso. La sacerdota administrado de Dom Bernardo estis markita de bona rilato kun la guberniestro de la kapitanlando de San-Paŭlo.
eta|maldekstre|270px|La Metropola Katedralo de Nia Sinjorino de la Ĉieliro kaj San-Paŭlo, portugale konata kiel "Catedral da Sé", estas la ĉefa katolika templo en la urbo San-Paŭlo, Brazilo.

Antaŭ ol veni al San-Paŭlo, Dom Bernardo loĝis en Santos, kie li kreis la kapitulon de San-Paŭlo, nomumante 14 kanonikojn. La unua kunsido de la kapitulo okazis la 25-an de januaro 1747 en la Katedralo, kiu tiutempe situis en la antaŭa Preĝejo de Kompato, hodiaŭ detruita.

La 8-an de decembro 1746, la episkopo de San-Paŭlo forlasis la urbon Santos por ekposedi sian diocezon, kiun li administris per prokuro ekde aŭgusto de la sama jaro. Li estis akceptita ĉe la urba pordego fare de la ĉefaj aŭtoritatoj kaj kondukita procesie al la provizora katedralo, kie okazis la celebradoj kaj la solena Te Deum.

La unua divido de la paroĥa teritorio de la preĝejoj okazis sub la episkopejo de Dom Bernardo, kiu la 28-an de oktobro 1747 alvokis la sacerdotojn de ĉiu preĝejo por establi la dividojn. Tio ne estis facila tasko, ĉar la episkopo renkontis reziston de la tiamaj religiuloj. Dum sia episkopejo, li verkis multajn episkopajn leterojn, traktante vastan gamon da temoj, inkluzive de: salutoj kaj prezentoj al la diocezaj sacerdotoj de San-Paŭlo; pastoralan leteron rezervitan por la sacerdotaro; episkopan leteron pri la registroj kaj la konstruado de paroĥaj preĝejoj; kaj episkopan leteron pri la beno kaj plena indulgo je la momento de morto. Li traktis ĉiujn aferojn ene de sia jurisdikcio: organizado de la sacerdotaro kaj iliaj agadoj, difinado de la areoj de paroĥoj, ordonado de la registrado de preĝejaj kaj diocezaj havaĵoj, redaktado de statutoj, kaj restarigo de la retiriĝejo Sankta Tereza. Malgraŭ la tiamaj financaj malfacilaĵoj, li emfazis fari episkopajn vizitojn tra la diocezo.
Lia sperto multe kontribuis por la organizado de la episkopejo. Dum du jaroj da laboro, li administre organizis la diocezon, kreante la kapitulon kaj la kurion, kaj ankaŭ establante administrajn regularojn. Zorgema pri la formado de la klerikaro, post sia morto li heredigis sian librovendejon al la Unua Seminario de San-Paŭlo, kreita en 1746, sub la komando de la jezuito Inácio Ribeira.Christianity in Latin America Li mortis 54-jaraĝa, la 7-an de novembro 1748. Lia funebro daŭris tri tagojn.A Terra de Santa Cruz

 Referencoj 

Kategorio:Naskiĝintoj en 1695
Kategorio:Mortintoj en 1748
Kategorio:Naskiĝintoj en la 17-a jarcento
Kategorio:Mortintoj en la 18-a jarcento
Kategorio:Naskiĝintoj en Portugalio
Kategorio:Mortintoj en Brazilo
Kategorio:Portugalaj religiuloj
Kategorio:Portugalaj teologoj
Kategorio:Portugalaj latinistoj
Kategorio:Portugalaj episkopoj